ai4bharat/Pralekha huggingface dataset:
কৃষিমন্ত্রক
নবভেঞ্চার্স তহবিল থেকে প্রযুক্তি ভিত্তিক কৃষিপণ্য বিপণন সংস্থা আকাশমালা সলিউসন্স প্রাইভেট লিমিটেড  ১৭ লক্ষ মার্কিন ডলার সংগ্রহ করেছে
মুম্বাই, ৫ অক্টোবর, ২০২০
নবভেঞ্চার্স তহবিল থেকে কৃষিপণ্য বিপণন সংক্রান্ত নতুন উদ্যোগ সংস্থা উন্নতি ১৭ লক্ষ মার্কিন ডলার সংগ্রহ করেছে। এই অর্থের সাহায্যে সংস্থাটি এর প্রযুক্তিগত উন্নয়ন ঘটাবে এবং আরও বিপণন কেন্দ্র খুলবে।
আইআইএম কলকাতার প্রাক্তন ছাত্র, পেটিএম-এর প্রাক্তন সিএফও অমিত সিনহা এবং আইআইএফটি-র প্রাক্তনী অশোক প্রসাদ যৌথ উদ্যোগে  সংস্থাটি গড়ে তুলেছে। স্বচ্ছ উপায়ে কৃষকদের থেকে ভালো দামে খাদ্য শস্য সংগ্রহ করে সেগুলিকে বিক্রি করাই এই সংস্থার মূল উদ্দেশ্য। বর্তমানে পূর্ব, মধ্য এবং পশ্চিম ভারতে এই সংস্থার বেশ কিছু কেন্দ্র রয়েছে।
শ্রী অশোক প্রসাদ জানিয়েছেন তাঁদের সংস্থা কৃষকদের জন্য উন্নত প্রযুক্তি সরবরাহ করে উপাদন বাড়াবে। নবভেঞ্চার্স তহবিল থেকে মূলধন পাওয়ার ফলে তারা তাঁদের পরিকল্পনা রূপায়ণে অগ্রসর হবেন। এর ফলে নতুন নতুন অঞ্চলে এই সংস্থা প্রযুক্তির জন্য বিনিয়োগ করতে পারবে।
শ্রী অমিত সিনহা জানিয়েছেন, কৃষি ক্ষেত্রে উদ্যোগের অঙ্গ হিসেবে তারা নাবার্ডের থেকে অভিজ্ঞতা এবং পরামর্শ পাবেন। এর ফলে কৃষি ক্ষেত্রে কাজ করতে সুবিধা হবে।
নাবার্ড এবং নবভেঞ্চার্সের চেয়ারম্যান ডঃ জি আর চিনতালা জানিয়েছেন, কৃষি ভিত্তিক বাণিজ্য শৃঙ্খল গড়ে তুলতে উন্নতি ডিজিটাল প্রক্রিয়া ব্যবহার করবে। স্বচ্ছভাবে কাজ করার মধ্য দিয়ে তারা কৃষক এবং কৃষিপণ্য উৎপাদনকারী সংস্থাগুলির আস্থা অর্জন করতে পারবে। নবভেঞ্চার্সের সিওও মনিকুমার এস বলেছেন, কৃষকরা ভালো দামে শস্য বিক্রি করার জন্য যে সমস্যার সম্মুখীন হন, উন্নতি তাদের সেই সংকট থেকে উদ্ধার করবে। আর্থিক ব্যবস্থার সঙ্গে প্রযুক্তির মেলবন্ধন ঘটিয়ে এই সংস্থা যে উদ্যোগ নিয়েছে তারফলে কৃষকরা উপকৃত হবেন।
উন্নতি : কৃষি ভিত্তিক প্রযুক্তির নতুন উদ্যোগ উন্নতি কৃষকদের উৎপাদিত ফসলে ভালো দাম পেতে সাহায্য করবে। এই সংস্থা কৃষকদের আর্থিক সহায়তাও করবে।
নবভেঞ্চার্স : কৃষি ক্ষেত্রে প্রযুক্তি, খাদ্য প্রক্রিয়াকরণ এবং গ্রামাঞ্চলে আর্থিক ব্যবস্থার সঙ্গে প্রযুক্তির মেলবন্ধন ঘটানোর পাশাপাশি স্বাস্থ্য ক্ষেত্র এবং শিক্ষা ক্ষেত্রে প্রযুক্তির সমন্বয়ের জন্য এই তহবিল গঠন করা হয়েছে। ন্যাশনাল ব্যাঙ্ক ফর এগ্রিকালচার অ্যান্ড রুরাল ডেভেলপমেন্ট  এই সংস্থাকে ৭ হাজার ৫০০ কোটি মার্কিন ডলার তহবিল গড়ে তুলতে সাহায্য করেছে।
CG/CB/NS
(Visitor Counter : 16
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডাঃ জীতেন্দ্র সিং বলেছেন আধিকারিকদের দীর্ঘমেয়াদী ভিত্তিতে উদ্যোগ গ্রহণে সক্ষমতা ও উদার দৃষ্টিভঙ্গী প্রধানমন্ত্রীর আত্মনির্ভর ভারত গঠনের স্বপ্ন পূরণে সাহায্য করবে
নয়াদিল্লী, ২৬ অক্টোবর, ২০২১
কেন্দ্রীয় কর্মচারী, জন-অভিযোগ ও পেনশন বিষয়ক প্রতিমন্ত্রী ডাঃ জীতেন্দ্র সিং বলেছেন আধিকারিকদের দীর্ঘমেয়াদী ভিত্তিতে উদ্যোগ গ্রহণ, উদার মানসিকতা এবং সমবেত প্রয়াস পরিচালনায় সক্ষমতা প্রধানমন্ত্রীর আত্মনির্ভর ভারত গঠনের স্বপ্ন পূরণে সাহায্য করবে। ডাঃ সিং আজ মুসৌরিতে লাল বাহাদুর শাস্ত্রী ন্যাশনাল অ্যাকাডেমি অফ অ্যাডমিনিসট্রেশন প্রতিষ্ঠানে আধিকারিকদের অভিন্ন মিড কেরিয়ার কর্মসূচিতে অংশগ্রহণকারীদের উদ্দেশে ভাষণ দিচ্ছিলেন। এই কর্মসূচিতে ১৫০ জন আধিকারিক অংশ নেন, যারা মোদীর স্বপ্নের নতুন ভারতের স্থপতি হয়ে উঠতে চলেছেন।
ডাঃ সিং আরও বলেন, স্বাধীনতার ৭৫ তম বর্ষে আধিকারিকদের এ ধরণের প্রশিক্ষণে অংশগ্রহণে সুযোগ পাওয়া অত্যন্ত গর্বের বিষয়। এই আধিকারিকরা আগামী ২০ থেকে ২৫ বছর দেশের সেবায় যুক্ত থাকবেন। ভারতের স্বাধীনতার যখন শততম বার্ষিক উদযাপন হবে তখন তারা প্রধানমন্ত্রীর স্বপ্নের নতুন ভারতকে বিশ্ব আঙিনায় সুপ্রতিষ্ঠিত করবেন বলে ডাঃ সিং আশাপ্রকাশ করেন।
লাল বাহাদুর শাস্ত্রী ন্যাশনাল অ্যাকাডেমি অফ অ্যাডমিনিসট্রেশন প্রতিষ্ঠানে প্রধানমন্ত্রী ২০১৭র আজকের দিনেই সফরে এসেছিলেন। সেই ঘটনার কথা স্মরণ করে ডাঃ সিং বলেন, প্রধানমন্ত্রী এই প্রতিষ্ঠান সফরকালে প্রশাসন, প্রযুক্তি, সিদ্ধান্ত প্রনয়ণ প্রভৃতি বিষয় নিয়ে আলোচনা করেছিলেন। শ্রী মোদী এই বিষয়গুলি নিয়ে জাতীয় স্তরে এক অভিন্ন দৃষ্টিভঙ্গী গ্রহণের ওপর জোর দিয়েছিলেন।
সুসংবদ্ধ প্রয়াস গ্রহণের প্রয়োজনীয়তার ওপর জোর দিয়ে ডাঃ সিং বলেন, কোভিড-১৯এর বিরুদ্ধে লড়াইয়ে ১৩০ কোটি ভারতীয় এর উজ্জ্বল দৃষ্টান্ত রেখেছেন। বর্তমান চ্যালেঞ্জপূর্ণ সময়ে আমাদের দক্ষতা, চিন্তা-ভাবনা ও কর্মসংস্কৃতির ক্ষেত্রে আরও নিবিড় যোগসূত্র গড়ে তোলার প্রয়োজনীয়তা রয়েছে। তিনি বলেন, ভারত বহুত্ববাদী সংস্কৃতি, সমাজ ও বৈচিত্র্যময় ভূপ্রকৃতির প্রতীক। তাই অর্থনীতিই হোক বা সামাজিক অথবা সাংগঠনিক সব ক্ষেত্রেই দেশের সার্বিক উন্নয়নে অভিন্ন দৃষ্টিভঙ্গী ও উদ্দেশ্য গ্রহণ প্রয়োজন।
ডাঃ সিং আরও বলেন, বর্তমান সময় দক্ষতা ও জ্ঞানের প্রতিফলন ঘটায়। তাই সমসাময়িক চাহিদার সঙ্গে সঙ্গতি রেখে দক্ষতার ধারাবাহিক মানোন্নয়ন জরুরি। তিনি আরও বলেন, দেশে এমন আধিকারিক ও নেতৃবৃন্দের প্রয়োজন রয়েছে যারা সময়ের সঙ্গে তাল মিলিয়ে দক্ষতার সদ্ব্যবহার ঘটিয়ে দেশবাসীর আশা-আকাঙ্খা পূরণে সঠিক দিশায় অগ্রসর হতে পারবে।
এই উপলক্ষ্যে বাহাদুর শাস্ত্রী ন্যাশনাল অ্যাকাডেমি অফ অ্যাডমিনিসট্রেশন-এর অধিকর্তা শ্রী কে শ্রীনিবাস বলেন, আধিকারিকদের জন্য এই মিড কেরিয়ার কর্মসূচি নেতৃত্ব দেওয়ার ক্ষমতা বিকাশের বিষয়টিকে বিবেচনায় রেখেই প্রণয়ন করা হয়েছে। এই কর্মসূচি বর্তমান ও ভবিষ্যৎ চ্যালেঞ্জগুলির মুখোমুখি হতে আধিকারিকদের আরও দক্ষ করে তুলবে বলেও শ্রী শ্রীনিবাস অভিমত প্রকাশ করেন।
CG/ BD/NS
(Visitor Counter : 106
প্রধানমন্ত্রীরদপ্তর
কেন্দ্র কিস্তোয়ার এবং কার্গিলে মেঘ ভাঙা বৃষ্টির ফলে উদ্ভূত পরিস্থিতির দিকে নজর রাখছেঃ প্রধানমন্ত্রী
নতুনদিল্লি, ২৮শে জুলাই, ২০২১
প্রধানমন্ত্রী শ্রী নরেন্দ্র মোদী বলেছেন, কেন্দ্র কিস্তোয়ার এবং কার্গিলে মেঘ ভাঙা বৃষ্টির ফলে উদ্ভূত পরিস্থিতির দিকে নজর রাখছে।
এক ট্যুইট বার্তায় প্রধানমন্ত্রী বলেছেন, “কেন্দ্রীয় সরকার কিস্তোয়ার এবং কার্গিলে মেঘ ভাঙা বৃষ্টির ফলে উদ্ভূত পরিস্থিতির দিকে নজর রাখছে। দুর্গত এলাকায় সম্ভাব্য সব রকমের সহযোগিতা করা হচ্ছে। সকলে সুরক্ষিত থাকুন, ভালো থাকুন, আমি সেই প্রার্থনাই করি।“
CG/CB
(
শ্রমওকর্মসংস্থানমন্ত্রক
ইপিএফ-এর কেন্দ্রীয় ট্রাস্টি পর্ষদ ২০২১-২২ সালে তার গ্রাহকদের জন্য ৮.১০% সুদের হারের সুপারিশ করেছে
নতুন দিল্লি, ১২ মার্চ, ২০২২
আজাদি কা অমৃত মহোৎসব আইকনিক সপ্তাহ উদযাপনের অঙ্গ হিসেবে আজ গুয়াহাটিতে ইপিএফ-এর কেন্দ্রীয় ট্রাস্টি পর্ষদের ২৩০ তম সভা অনুষ্ঠিত হয়। এই সভায় পৌরোহিত্য করেন কেন্দ্রীয় শ্রম ও কর্মসংস্থান এবং পরিবেশ, বন ও জলবায়ু পরিবর্তন মন্ত্রী শ্রী ভূপেন্দ্র যাদব। উপস্থিত ছিলেন শ্রম ও কর্মসংস্থান, পেট্রোলিয়াম ও প্রাকৃতিক গ্যাস প্রতিমন্ত্রী রামেশ্বর তেলি, কেন্দ্রীয় পিএফ কমিশনার সহ অন্য ব্যক্তিরা।
কেন্দ্রীয় পর্ষদ ২০২১-২২ অর্থ বর্ষে তাদের সদস্যদের অ্যাকাউন্টে ইপিএফ সঞ্চয়ের উপর ৮.১০% বার্ষিক সুদের হার জমা দেওয়ার সুপারিশ করেছে। ইপিএফও বিনিয়োগকারীদের প্রতি রক্ষণশীল দৃ্ষ্টিভঙ্গি অনুসরণ করে গত কয়েক বছর ধরে ধারাবাহিকভাবে ন্যূনতম ঋণ ঝুঁকি সহ বিভিন্ন অর্থনৈতিক বৃত্তাকারের মাধ্যমে তার গ্রাহকদের উচ্চহারে সুদ দিয়েছে।
CG/SS/SKD/
(Visitor Counter : 125
প্রধানমন্ত্রীরদপ্তর
প্রধানমন্ত্রী নতুন দিল্লিতে আরোগ্য মন্থন অনুষ্ঠানে যোগ দেবেন
নয়াদিল্লি, ৩০ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী মঙ্গলবার নতুন দিল্লির বিজ্ঞান ভবনে আরোগ্য মন্থন-এর সমাপ্তি অনুষ্ঠানে যোগ দেবেন। ‘আয়ুষ্মান ভারত’ প্রকল্পের প্রথম বর্ষপূর্তি উপলক্ষে জাতীয় স্বাস্থ্য কর্তৃপক্ষ দু’দিন ধরে এই অনুষ্ঠানের আয়োজন করেছে।
অনুষ্ঠানে প্রধানমন্ত্রী ‘আয়ুষ্মান ভারত’-এর নতুন মোবাইল অ্যাপের সূচনা করবেন। একইসঙ্গে তিনি ‘আয়ুষ্মান ভারত স্টার্ট-আপ ব্র্যান্ড চ্যালেঞ্জ’-এরও সূচনা করবেন এবং স্মারক ডাকটিকিট প্রকাশ করবেন।
শ্রী মোদী ‘আয়ুষ্মান ভারত’ প্রকল্পের সুবিধাপ্রাপকদের সঙ্গেও কথা বলবেন। ‘প্রধানমন্ত্রী জন-আরোগ্য যোজনা’য় গত এক বছর ধরে যে কর্মকাণ্ড চলেছে তার ওপর একটি প্রদর্শনীও ঘুরে দেখবেন শ্রী নরেন্দ্র মোদী।
এই আরোগ্য মন্থন অনুষ্ঠান আয়োজনের মূল উদ্দেশ্যই হল ‘প্রধানমন্ত্রী জন-আরোগ্য যোজনা’র সুফল তুলে ধরা এবং এই প্রকল্প চালু হওয়ার পর গত এক বছর ধরে কি ধরনের সমস্যার সম্মুখীন হতে হয়েছে তার সমাধানসূত্র বের করা।
উল্লেখ্য, ২০১৮ সালের ২৩শে সেপ্টেম্বর প্রধানমন্ত্রী শ্রী নরেন্দ্র মোদী ‘আয়ুষ্মান ভারত পিএম-জেএওয়াই’-এর সূচনা করেছিলেন।
CG/SS/DM
(Visitor Counter : 49
প্রতিরক্ষামন্ত্রক
এবারের প্রজাতন্ত্র দিবসের কুচকাওয়াজে উত্তর প্রদেশ রাজ্যস্তরে সেরা ট্যাবলোর স্বীকৃতি পেয়েছে; জনপ্রিয়তার নিরিখে মহারাষ্ট্র সেরা নির্বাচিত হয়েছে
নয়াদিল্লি, ০৪ ফেব্রুয়ারি, ২০২২
২০২২-এর প্রজাতন্ত্র দিবসে সেরা ট্যাবলো ও কুচকাওয়াজে অংশগ্রহণকারী শ্রেষ্ঠ দলের ফলাফল ঘোষিত হয়েছে। সেরা ট্যাবলো ও কুচকাওয়াজে অংশগ্রহণকারী শ্রেষ্ঠ দলকে বেছে নেওয়ার জন্য তিন সদস্যের একটি বিচারক মণ্ডলী গঠন করা হয়। কুচকাওয়াজে সেনাবাহিনীর তিন শাখা ছাড়াও, কেন্দ্রীয় সশস্ত্র পুলিশ বাহিনী অংশগ্রহণ করে। রাজ্য/কেন্দ্রশাসিত অঞ্চল সহ বিভিন্ন কেন্দ্রীয় মন্ত্রক ও দপ্তরের পক্ষ থেকে ট্যাবলো প্রদর্শনীর আয়োজন করা হয়।
বিচারক মণ্ডলীর মূল্যায়নের ভিত্তিতে সেনাবাহিনীর তিন শাখার মধ্যে ভারতীয় নৌ-বাহিনীর কুচকাওয়াজে অংশগ্রহণকারী দল সেরা কন্টিনজেন্টের স্বীকৃতি পেয়েছে। কেন্দ্রীয় সশস্ত্র পুলিশ বাহিনী ও অন্যান্য সহায়ক বাহিনীর মধ্যে সেরা কন্টিনজেন্টের স্বীকৃতি পেয়েছে কেন্দ্রীয় শিল্প নিরাপত্তা বাহিনী।
এবার প্রজাতন্ত্র দিবসে ১২টি রাজ্য/কেন্দ্রশাসিত অঞ্চলে ট্যাবলো প্রদর্শিত হয়। এর মধ্যে উত্তর প্রদেশের ট্যাবলো সেরার স্বীকৃতি পেয়েছে। এই রাজ্যের ট্যাবলোর মূল ভাবনা ছিল ‘এক জেলা, এক পণ্য এবং কাশী বিশ্বনাথ ধাম’। কর্ণাটক ট্যাবলো প্রদর্শনীতে দ্বিতীয় স্থান পেয়েছে। রাজ্যের ট্যাবলো পরম্পরাগত হস্তশিল্পকে তুলে ধরা হয়। রাজ্যস্তরীয় ট্যাবলো প্রদর্শনীর মধ্যে তৃতীয় স্থান পেয়েছে মেঘালয়। ট্যাবলোতে রাজ্যের ৫০তম প্রতিষ্ঠা বার্ষিকী তথা মহিলা-কেন্দ্রিক সমবায় সমিতিগুলির প্রতি সম্মানের নানা দিক প্রদর্শিত হয়।
বিভিন্ন কেন্দ্রীয় মন্ত্রক ও দপ্তরের মধ্যে শিক্ষা ও অসামারিক বিমান পরিবহণ মন্ত্রকের ট্যাবলো দুটি যৌথভাবে সেরার স্বীকৃতি পেয়েছে। শিক্ষা মন্ত্রকের ট্যাবলোর মূল ভাবনা ছিল জাতীয় শিক্ষা নীতি। অন্যদিকে, অসামারিক বিমান পরিবহণ মন্ত্রকের ট্যাবলোর মূল ভাবনা ‘উড়ে দেশ কা আম নাগরিক’। উল্লেখ করা যেতে পারে, এবারের কুচকাওয়াজে বিভিন্ন কেন্দ্রীয় মন্ত্রক ও দপ্তরের ৯টি ট্যাবলো প্রদর্শিত হয়।
আবাসন ও শহরাঞ্চল বিষয়ক মন্ত্রকের  ট্যাবলোর মূল ভাবনা ছিল Subhash@125। বন্দে মাতরম্ নৃত্যগোষ্ঠীকে বিশেষ পুরস্কারে সম্মানিত করা হয়েছে।
এই প্রথম সেরা ট্যাবলো নির্বাচনের জন্য সাধারণ মানুষের মতামত নেওয়া হয়। সাধারণ মানুষ MyGov প্যাটফর্মে গত ২৫-৩১শে জানুয়ারি পর্যন্ত তাঁদের মতামত জানিয়েছেন। সেই অনুসারে, রাজ্যগুলির মধ্যে মহারাষ্ট্র সেরা পছন্দের ট্যাবলো স্বীকৃতি পেয়েছে। ভারতীয় বিমানবাহিনীর কুচকাওয়াজে অংশগ্রহণকারী দল এই বিভাগে সেরা হয়েছে। জম্মু ও কাশ্মীরের ট্যাবলো সেরা পছন্দ বিভাগে তৃতীয় স্থান পেয়েছে। কেন্দ্রীয় মন্ত্রক ও দপ্তরগুলির মধ্যে যোগাযোগ মন্ত্রক/ডাক বিভাগের ট্যাবলোটি সাধারণ মানুষের মতামত অনুযায়ী সেরার স্বীকৃতি পেয়েছে। এই ট্যাবলোর মূল ভাবনা ছিল ‘India Post: 75 years @ Resolve - Women Empowerment’.
CG/BD/SB
(Visitor Counter : 153
পরিবেশওঅরণ্যমন্ত্রক
ভারতে ২৭তম বিশ্ব ওজন দিবস উদযাপন
নতুন দিল্লি, ১৬ সেপ্টেম্বর, ২০২১
কেন্দ্রীয় পরিবেশ, বন ও জলবায়ু পরিবর্তন প্রতিমন্ত্রী শ্রী অশ্বীনি কুমার চৌবে আজ বলেছেন, ভারত মন্ট্রিয়াল প্রোটোকলের বাধ্যবাদকতা মেনে ওজন স্তরের ক্ষতিকারক উপাদানগুলির নির্গমন ও উৎপাদন পর্যায়ক্রমে সাফল্যের সঙ্গে হ্রাস করতে সক্ষম হয়েছে। মন্ট্রিয়াল প্রোটোকলের প্রযুক্তি ও আর্থিক সহায়তা কাজে লাগিয়ে ভারত এই সাফল্য অর্জন করতে পেরেছে। শ্রী চৌবে নতুন দিল্লিতে ২৭ তম বিশ্ব ওজন দিবস উদযাপন উপলক্ষে এক অনুষ্ঠানে পৌরোহিত্য করছিলেন।
শ্রী চৌবে আরও বলেন, ওজন স্তরের ক্ষতিকারক উপাদনগুলি পর্যায়ক্রমে উৎপাদন হ্রাসের ক্ষেত্রে ভারতের সাফল্যের সঙ্গে সংশ্লিষ্ট সকল পক্ষের সক্রিয় অংশীদারিত্ব এবং পরিকল্পনা তথা তার রূপায়ণ যুক্ত রয়েছে। তিনি বলেন, বিভিন্ন শিল্প সংস্থা, গবেষণা প্রতিষ্ঠান সকলেই মন্ট্রিয়াল প্রোটোকল অনুযায়ী ওজন স্তরের ক্ষতিকারক উপাদানগুলির নির্গমন ও উৎপাদন লক্ষ্যণীয় ভাবে নিয়ন্ত্রণ করতে সক্ষম হয়েছে।
মন্ট্রিয়াল প্রোটোকলে কিগালি সংশোধনের কথা উল্লেখ করে শ্রী চৌবে জানান, কেন্দ্রীয় সরকার সম্প্রতি কিগালি সংশোধনের বিষয়টি অনুমোদন করেছে, যাতে শিল্প সংস্থার অকেজো সামগ্রী এবং অর্থ ব্যবস্থার ওপর বিরূপ প্রভাব বিস্তারকারী বিষয়গুলির সমাধান করা যায়। একই ভাবে দেশে পর্যায়ক্রমে হাইড্রোফ্লুরোকার্বন কৌশল প্রণয়ন করা হচ্ছে। ওজন স্তরের ক্ষতিকারক উপাদনগুলির প্রভাব কমাতে এই কৌশল রূপায়ণের পরিকল্পনা রয়েছে।
মন্ট্রিয়াল প্রোটোকল স্বাক্ষর উপলক্ষে প্রতি বছর ১৬ সেপ্টেম্বর বিশ্ব ওজন দিবস উদযাপন করা হয়। ওজন স্তরের ক্ষতিকারক উপাদানগুলির নির্গমন ও উৎপাদন পর্যায়ক্রমে কমিয়ে আনতে পরিবেশের সুরক্ষার স্বার্থে আন্তর্জাতিক পর্যায়ে এই চুক্তি স্বাক্ষরিত হয়। ১৯৮৭ সালের আজকের দিনেই এই চুক্তি স্বাক্ষরিত হয়েছিল। সেই থেকে প্রতি বছর ১৬ সেপ্টেম্বর দিনটি বিশ্ব ওজন দিবস হিসেবে উদযাপন করে আসা হচ্ছে। ওজন স্তরের ক্ষয় প্রাপ্তি সম্পর্কে সাধারণ মানুষকে সচেতন করে তুলতে এবং ওজন স্তরের ক্ষয় রুখতে প্রয়োজনীয় ব্যবস্থা গ্রহণে প্রতি বছর দিনটি উদযাপন করা হয়। উল্লেখ করা যেতে পারে, কেন্দ্রীয় পরিবেশ, বন ও জলবায়ু পরিবর্তন বিষয়ক মন্ত্রকের ওজন বিভাগ ১৯৯৫ সাল থেকে জাতীয় ও রাজ্য স্তরে বিশ্ব ওজন দিবস উদযাপন করে আসছে। এবারের বিশ্ব ওজন দিবসের মূল ভাবনা হল - মন্ট্রিয়াল প্রোটোকল - নিজেদের, খাদ্য পণ্য ও টিকা শীতল ঠান্ড রাখা।
CG/BD/AS/
(Visitor Counter : 179
সড়কপরিবহণওমহাসড়কমন্ত্রক
বৈদ্যুতিক যানবাহনের জন্য বিকল্প ব্যাটারির প্রযুক্তির বিষয়ে গবেষণার আহ্বান জানিয়েছেন নীতীন গড়করি
নয়াদিল্লী, ২৮ জানুয়ারি, ২০২১
কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ এবং সড়ক পরিবহণ ও মহাসড়ক মন্ত্রী শ্রী নীতীন গড়করি বলেছেন, বৈদ্যুতিক গাড়ির চাহিদা ক্রমশ বাড়ছে। আর তাই উন্নত মানের ব্যাটারি এবং জ্বালানী সাশ্রয়ী প্রযুক্তির প্রয়োজনও বৃদ্ধি পাচ্ছে।
বর্তমানে লিথিয়াম ব্যাটারিতে জ্বালানী সঞ্চয়ের ক্ষেত্রে বেশ সমস্যা দেখা দেয়। লিথিয়াম-আয়ন রিচার্জেবল ব্যাটারি বৈদ্যুতিক গাড়িতে ব্যবহার করা হয়। মন্ত্রী সম্পূর্ণ দেশীয় প্রযুক্তিতে তৈরি ব্যাটারির বিষয়ে কাজ করার আহ্বান জানিয়েছেন। ধাতু-বায়ু, ধাতু-আয়ন সহ অন্যান্য সম্ভাব্য প্রযুক্তি নিয়ে গবেষণার ওপর জোর দেওয়া হয়েছে।
পরিবহণ ক্ষেত্রে আত্মনির্ভর ভারতের লক্ষ্য পূরণের ওপর গুরুত্ব দিয়ে শ্রী গড়করি বলেছেন, উৎকর্ষ কেন্দ্র, শিল্পসংস্থা, বিজ্ঞানী, প্রযুক্তিবিদ ও সরকারের সাহায্যে ব্যাটারির বিকল্প প্রযুক্তি উদ্ভাবনের ক্ষেত্রে নিবিড় গবেষণার প্রয়োজন।
প্রতিরক্ষামন্ত্রক
নিরাপত্তা ব্যবস্থা জোরদার করা
নতুন দিল্লি, ৩ ডিসেম্বর, ২০২১
দেশে নিরাপত্তা ব্যবস্থা জোরদার করতে সরকার বিভিন্ন সময় একাধিক গুরুত্বপূর্ণ পদক্ষেপ নিয়েছে। এই লক্ষ্যে ২০১৯-এর ডিসেম্বরে চিফ অফ ডিফেন্স স্টাফ নামে একটি পদ সৃষ্টি করা হয়। সেনাবাহিনীর ৩ শাখার মধ্যে সমন্বয় ও যোগসূত্র আরও বাড়াতে চিফ অফ ডিফেন্স স্টাফ বড় ভূমিকা পালন করছে। এছাড়াও সেনাবাহিনী, বিমান বাহিনী ও নৌ-বাহিনীর বিভিন্ন গুরুত্বপূর্ণ বিষয় সুষ্ঠু ভাবে পরিচালনার জন্য সামরিক বিষয়ক দপ্তর নামে নতুন একটি প্রাতিষ্ঠানিক বিভাগ গড়ে তোলা হয়েছে।
আধুনিক সাজসরঞ্জামে সেনাবাহিনীকে সুসজ্জিত করে তুলতে আধুনিকীকরণ ও মানোন্নয়নের একাধিক কর্মপন্থা গ্রহণ করা হয়েছে। প্রতিরক্ষা সদর দপ্তরগুলির অভিযান পরিচালনার ক্ষেত্রে আরও বেশি ক্ষমতা দানে আধুনিক সাজ-সরঞ্জাম সংগ্রহে অধিকার দেওয়া হয়েছে।
দেশে সম্পূর্ণ দেশীয় পদ্ধতিতে সাজ-সরঞ্জাম নির্মাণ ও উদ্ভাবনে সরকার একাধিক সংস্কারমূলক উদ্যোগ গ্রহণ করেছে। যে কোন ধরণের বিপদ ঠেকাতে প্রতিরক্ষা সাইবার এজেন্সি ও প্রতিরক্ষা মহাকাশ এজেন্সি গড়ে তোলা হয়েছে। দেশে নিরাপত্তা ব্যবস্থা আরও শক্তিশালী করে তুলতে সরকার আইনি কাঠামোকে আরও মজবুত করেছে। এই লক্ষ্যে অবৈধ কাজকর্ম  আইন ১৯৬৭ সংশোধন করা হয়েছে।
লোকসভায় আজ এক লিখিত জবাবে এ কথা জানান প্রতিরক্ষা প্রতিমন্ত্রী শ্রী অজয় ভট্ট।
CG/BD/AS/
(Visitor Counter : 73
পেট্রোলিয়ামওপ্রাকৃতিকগ্যাসমন্ত্রক
আন্তর্জাতিক বাজার থেকে অপরিশোধিত তেল ক্রয়
নতুন দিল্লি, ২১ সেপ্টেম্বর, ২০২০
আন্তর্জাতিক বাজারে অপরিশোধিত তেলের কম দামের সুযোগ নিয়ে ভারত এপ্রিল এবং মে মাসে ১৬৭ লক্ষ ১০ হাজার ব্যারেল অপরিশোধিত তেল কিনেছে । এই তেল বিশাখাপত্তনম, ব্যাঙ্গালোর এবং পাডুরে সঞ্চয় করে রাখা হয়েছে । অপরিশোধিত তেল কেনার সময় গড়পরতা খরচ হয়েছে ব্যারেল প্রতি ১৯ মার্কিন ডলার । জানুযারী মাসে এর পরিমাণ ছিল ব্যারেল প্রতি ৬০ মার্কিন ডলার । এর ফলে, ৬ হাজার ৮শো ৫১ লক্ষ ১০ হাজার মার্কিন ডলার বাঁচানো গেছে । ভারতীয় মুদ্রায় যার পরিমাণ ৫ হাজার ৬৯ কোটি টাকা  ।
পেট্রোল এবং ডিজেলের দাম বাজারের দামের সঙ্গে ওঠা-নামা করে । রাষ্ট্রায়ত্ত তেল বাজারজাত করার সংস্থাগুলি যথাযথ সিদ্ধান্ত নিয়ে পেট্রোল এবং ডিজেলের দাম আন্তর্জাতিক দামের সঙ্গে সাযুজ্য রেখে মূল্য নির্ধারণ করা হয় । বিভিন্ন বিষয় বিবেচনা করে তেল সংস্থাগুলি খুচরো বাজারের দাম নির্ধারণ করে ।
পেট্রোল ও ডিজেলের দাম যেহেতু বাজারের দামের সঙ্গেই সম্পৃক্ত তাই রাষ্ট্রায়ত্ত তেল সংস্থাগুলি এ বিষয়ে যথাযথ সিদ্ধান্ত নেয় । আন্তর্জাতিক বাজারের দাম, মূল্য নিয়ন্ত্রণ এবং কর ব্যবস্থার পরিকাঠামোর ওপর ভিত্তি করে এই সমস্ত সংস্থাগুলি সিদ্ধান্ত নেওয়া হয় ।
বর্তমানে পাইকারি মূল্য সূচকের হিসেবে পেট্রোলের দাম ১.৬ শতাংশ এবং ডিজেলের দাম ৩.১ শতাংশ প্রভাব বিস্তার করে ।
রাজ্যসভায় এক প্রশ্নের লিখিত জবাবে এই তথ্য জানিয়েছেন পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান ।
CG/CB/AS
(Visitor Counter : 175
প্রধানমন্ত্রীরদপ্তর
গুয়াহাটি এইমস নিয়ে নাগরিক প্রতিক্রিয়ার উত্তর দিয়েছেন প্রধানমন্ত্রী
নয়াদিল্লি, ১৫ এপ্রিল, ২০২৩
গুয়াহাটি এইমস নিয়ে প্রধানমন্ত্রীর ট্যুইটের উত্তরে অনেক নাগরিকের মন্তব্য নিয়ে প্রধানমন্ত্রী শ্রী নরেন্দ্র মোদী আজ উত্তর দেন।
রাজেশ ভারতীয়র এক ট্যুইটের উত্তরে প্রধানমন্ত্রী ট্যুইট করে বলেন :
“এইমস-এর নেটওয়ার্ক বৃদ্ধি পাওয়া এক গভীর সন্তোষজনক উদ্যোগ। স্বাস্থ্য পরিষেবাকে আরও সাশ্রয়ী এবং সুগম করে তুলতে আমরা আরও অনেক উদ্যোগ নেব।”
অধ্যাপক ডঃ সুধীর দাসের উত্তর-পূর্বাঞ্চলে অত্যাধুনিক চিকিৎসা পরিষেবা পাওয়া নিয়ে করা এক ট্যুইটের উত্তরে প্রধানমন্ত্রী বলেন :
“উত্তর-পূর্বাঞ্চলের ভাই-বোনেদের সত্যিই অনেক সাহায্য করবে।”
জোড়হাটের অধিবাসী দীপঙ্কর পরাসরের এক ট্যুইটের উত্তরে প্রধানমন্ত্রী ট্যুইট করে বলেন :
“আসামের উন্নয়ন আরও ত্বরান্বিত হবে যেসব প্রকল্পের উদ্বোধন হয়েছে অথবা ভিত্তিপ্রস্তর স্থাপন হয়েছে তার মধ্য দিয়ে।”
PG/AB/DM
(
ইস্পাতমন্ত্রক
আজাদি কা অমৃত মহোৎসবের আওতায় সেইল-ভিআইএসএল’তে হার্ট চেকআপ শিবির
নয়াদিল্লি, ১৭ ফেব্রুয়ারি, ২০২২
আজাদি কা অমৃত মহোৎসবের আওতায় সেইল-ভিআইএসএল চলতি বছরের ১৯ ও ২৯শে জানুয়ারি এবং বুধবার  সংস্থার কর্মী, চুক্তি-ভিত্তিক শ্রমিকদের জন্য হার্ট চেকআপ শিবিরের আয়োজন করেছিল। এই শিবিরে ২৮৫ জন কর্মচারী এবং ৩০ জন মহিলা সহ চুক্তি-ভিত্তিক শ্রমিকরা রক্তচাপ, মধুমেহ, অক্সিজেন স্যাচুরেশন, ইকো এবং ইসিজি পরীক্ষা করান।
ভিআইএসএল – এর মানবসম্পদ দপ্তরে সহাদ্রি নারায়ণ হৃদয়ালয়ের চিকিৎসক এবং সহযোগী দল এই হার্ট চেকআপ শিবির পরিচালনা করে। কার্ডিওলজিস্ট ডাক্তার শরথ সঙ্গনা গৌদার এবং ডাক্তার এস ভি সিদ্ধার্থ এই শিবিরে পরীক্ষা করাতে আসা সকলকে পরামর্শ দেন।
CG/SS/SB
(Visitor Counter : 132
রেলমন্ত্রক
প্রধানমন্ত্রী ঐতিহাসিক কোশী রেল মহাসেতু জাতির উদ্দেশে উৎসর্গ করবেন, এছাড়াও বিহারে যাত্রীদের সুবিধার্থে নতুন রেল লাইন এবং বৈদ্যুতিকরণ প্রকল্পের উদ্বোধন করবেন
নতুন দিল্লি, ১৭ই সেপ্টেম্বর, ২০২০
প্রধানমন্ত্রী শ্রী নরেন্দ্র মোদী ১৮ই সেপ্টেম্বর বেলা ১২টার সময় ভিডিও কনফারেন্সের মাধ্যমে ঐতিহাসিক কোশী রেল মহাসেতু জাতির উদ্দেশে উৎসর্গ করবেন।
এই অনুষ্ঠানে বিহারের রাজ্যপাল শ্রী ফাগু চৌহান, মুখ্যমন্ত্রী শ্রী নীতিশ কুমার, কেন্দ্রীয় শিল্প ও বাণিজ্য এবং রেল মন্ত্রী শ্রী পীযূষ গোয়েল, কেন্দ্রীয় আইন ও বিচার, যোগাযোগ, তথ্য প্রযুক্তি ও বৈদ্যুতিন মন্ত্রী শ্রী রবি শঙ্কর প্রসাদ, পশুপালন দুগ্ধ ও মৎস্য মন্ত্রী শ্রী গিরিরাজ সিং , কেন্দ্রীয় স্বরাষ্ট্র প্রতিমন্ত্রী শ্রী নিত্যানন্দ রাই এবং বিহারের উপমূখ্যমন্ত্রী শ্রী সুশীল মোদী উপস্থিত থাকবেন।
কোশী রেল মহাসেতু জাতির উদ্দেশে উৎসর্গ করা ছাড়াও প্রধানমন্ত্রী বিহারের যাত্রীদের জন্য ১২টি রেল প্রকল্পেরও উদ্বোধন করবেন। এগুলির মধ্যে রয়েছে, কিউল নদীর ওপর একটি নতুন রেলসেতু, দুটি নতুন রেল লাইন, ৫টি বৈদ্যুতিকরণ প্রকল্প, একটি ইলেক্ট্রিক লোকোমেটিভ শেড এবং বাঢ় – বক্তিয়ারপুর রেল শাখার তৃতীয় লাইন।
কোশী রেল মহাসেতু উৎসর্গ করা বিহারের ইতিহাসে একটি ঐতিহাসিক মুহুর্ত। এই মহাসেতুর মাধ্যমে উত্তর-পূর্বের সঙ্গে সমস্ত অঞ্চলের যোগাযোগ গড়ে উঠবে।
১৮৮৭ সালে নিরমালী এবং ভাবতিআহি -র মধ্যে একটি মিটারগেজ লাইন তৈরি করা হয়েছিল। ১৯৮৪ সালে প্রবল বন্যা এবং ভারত – নেপাল ভূমিকম্পে রেল যোগাযোগ বিচ্ছিন্ন হয়ে যায়। কোশী নদীর খরস্রোতার কারণে দীর্ঘদিন এই রেল যোগাযোগ পুর্নস্থাপনের কোনো উদ্যোগ নেওয়া হয় নি।
২০০৩ – ০৪ সালে কেন্দ্র, কোশী মহাসেতু প্রকল্প অনুমোদন করে। ১.৯ কিলোমিটার দীর্ঘ এই মহাসেতু নির্মাণে খরচ হয়েছে ৫১৬ কোটি টাকা। ভারত – নেপাল সীমান্তে এই সেতু কৌশলগত দিক থেকে অত্যন্ত গুরুত্বপূর্ণ। কোভিড মহামারীর মধ্যেই এই প্রকল্পের কাজ শেষ হয়েছে। পরিযায়ী শ্রমিকরাও এটি শেষ করতে যোগ দিয়েছিলেন।
এই প্রকল্প উৎসর্গের মধ্য দিয়ে ঐ অঞ্চলের মানুষের ৮৬ বছরের স্বপ্নপূরণ হবে। দীর্ঘ অবসানের পর এই মহাসেতুর উদ্বোধন ছাড়াও প্রধানমন্ত্রী সুপৌল স্টেশন থেকে সহর্ষ – আসানপুর কুফা ডেমো ট্রেনের যাত্রার সূচনা করবেন। যখন নিয়মিত ট্রেন চলাচল শুরু হবে, তখন সুপোল, আরারিয়া এবং সহর্ষ জেলার মানুষ প্রভূত উপকৃত হবেন। এর ফলে এই অঞ্চলের মানুষের কলকাতা, দিল্লি এবং মুম্বাইয়ের মতো দূরপাল্লার যাত্রায় সুবিধা হবে।
প্রধানমন্ত্রী, হাজিপুর – ঘোষওয়াড় – বৈশালী এবং ইসলামপুর – নাটেশরের মধ্যে নতুন রেল প্রকল্পেরও উদ্বোধন করবেন। এছাড়াও কারনাউতি – বখতিয়ারপুর লিঙ্ক বাইপাস এবং বাঢ় ও বখতিয়ারপুরের মধ্যে তৃতীয় লাইনের ট্রেন চলাচলের সূচনা করবেন।
শ্রী মোদী, মুজাফ্ফরপুর – সীতামাঢ়ি, কাটিহার – নিউ জলপাইগুড়ি, সমস্তিপুর – দ্বারভাঙ্গা – জয়নগর, সমস্তিপুর – খাগাড়িয়া এবং ভাগলপুর – শিবনারায়ণপুর শাখার বৈদ্যুতিকরণ প্রকল্পের-ও উদ্বোধন করবেন।
CG/CB/SFS
(Visitor Counter : 93
প্রধানমন্ত্রীরদপ্তর
মার্কিন যুক্তরাষ্ট্রের ভারতীয় সম্প্রদায়ের সদস্যদের সঙ্গে প্রধানমন্ত্রীর কথোপকথন
নতুন দিল্লি, ২৪জুন, ২০২৩
প্রধানমন্ত্রী শ্রী নরেন্দ্র মোদি 23 জুন, 2023-এ ওয়াশিংটন ডিসি-র রোনাল্ড রেগন সেন্টারে প্রবাসী ভারতীয়দের সঙ্গে মতবিনিময় করেন।
তাঁর ভাষণে, প্রধানমন্ত্রী মার্কিন যুক্তরাষ্ট্রে নিজেদের ক্ষেত্রে সাফল্য অর্জনের জন্য ভারতীয় সম্প্রদায়ের সদস্যদের অভিনন্দন জানান। অমৃতকালের এই সময়ে ভারতের বিকাশে অবদান রাখতে তাঁদের আমন্ত্রণ জানান তিনি। ভারত-মার্কিন সম্পর্ক শক্তিশালী করতে গুরুত্বপূর্ণ ভূমিকার জন্য প্রবাসী ভারতীয়দের ধন্যবাদ জানিয়ে প্রধানমন্ত্রী দ্বিপাক্ষিক অংশীদারিত্বের ভবিষ্যৎ ক্ষেত্রগুলি তুলে ধরেন।
CG/SD/SKD/
(
স্বাস্থ্যওপরিবারকল্যাণমন্ত্রক
কোভিড -১৯ টিকাকরণ বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৪৭ কোটি ৪৮ লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলি এবং বেসরকারি হাসপাতাল গুলির কাছে ২.৮৮ কোটির বেশি অব্যবহৃত টিকার ডোজ রয়েছে
নতুন দিল্লি, ২৯ জুলাই, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ৪৭ কোটি ৪৮ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে আরও ৫৩ লক্ষ ০৫ হাজার ২৬০ টি ডোজ সরবরাহ করা হবে ।
এখনও পর্যন্ত ৪৪ কোটি ৭৪ লক্ষ ৯৭ হাজার ২৪০ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে, টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চলগুলির কাছে এখনও ২,৮৮,৫৫,০৫০ টি টিকার ডোজ রয়েছে।
CG/SB
(Visitor Counter : 120
অসামরিকবিমানপরিবহণমন্ত্রক
প্রয়োজনীয় পণ্য ও চিকিৎসা সরঞ্জাম সরবরাহ সুনিশ্চিত করতে সারা দেশে লাইফলাইন উড়ানে ৪১১টি বিমান চলাচল করেছে
নতুনদিল্লি, ২৯ এপ্রিল, ২০২০
এয়ার ইন্ডিয়া, অ্যালায়েন্স এয়ার, ভারতীয় বায়ুসেনা এবং বেসরকারি বিমান সংস্থাগুলোর ৪১১টি উড়ান ‘লাইফলাইন উড়ান’-এর আওতায় কাজ করেছে। এয়ার ইন্ডিয়া এবং অ্যালায়েন্স এয়ারের ২৩৭টি উড়ানে ৭৭৬.৭৩ টন পণ্য সামগ্রী পরিবহণ করা হয়েছে। আকাশপথে ২৮ এপ্রিল পর্যন্ত ৪,০৪.২২৪ কিলোমিটার বিমান পরিবহণ হয়েছে। ভারতের কোভিড-১৯-এর বিরুদ্ধে যুদ্ধে অসামরিক বিমান চলাচল মন্ত্রক দেশের প্রত্যন্ত অঞ্চলে জরুরী ওষুধ সরবরাহ করছে।
পবন হংস লিমিটেডের হেলিকপ্টারগুলি উত্তরপূর্বাঞ্চল, দ্বীপভূমি, লাদাখ ও জম্মু-কাশ্মীরে জরুরী ওষুধ ও চিকিৎসা পরিষেবার কাজ করছে। ২৮ তারিখ পর্যন্ত এই সংস্থা ২টন পণ্য পরিবহণ করার জন্য ৭২৫৭ কিলোমিটার পথ পাড়ি দিয়েছে। উত্তর-পূর্ব ভারত, দ্বীপ অঞ্চল এবং পার্বত্য রাজ্যগুলিকে বেশি গুরুত্ব দেওয়া হচ্ছে। জম্মু-কাশ্মীর, লাদাখ, উত্তর-পূর্ব ভারত এবং দ্বীপ অঞ্চলে পবন হংসের হেলিকপ্টার ছাড়াও এয়ার ইন্ডিয়া এবং বায়ুসেনার বিমান মূলত কাজ চালাচ্ছে।
স্পাইস জেট, ব্লু ডার্ট এবং ইন্ডিগোর বিমানগুলি বাণিজ্যিক ভাবে কাজ করছে। এপ্রিলের ১৯ তারিখ থেকে বিস্তারার বিমানও এই প্রক্রিয়ায় সামিল হয়েছে।
পূর্ব এশিয়ার দেশগুলির সঙ্গে ওষুধ, চিকিত্সা সরঞ্জাম সহ কোভিড-১৯-এর চিকিৎসার জন্য সামগ্রী পরিবহণের জন্য এয়ার ইন্ডিয়া ৪ এপ্রিল থেকে কার্গো এয়ার ব্রিজ গড়ে তুলেছে। ব্লু ডার্ট এবং স্পাইস জেটও ১৪ তারিখ থেকে এই কাজে সাহায্য করছে।
(CG/CB
প্রধানমন্ত্রীরদপ্তর
প্রধানমন্ত্রী সংস্কার ও নীতি নির্ধারণ নিয়ে তাঁর ব্লগের একটি লেখা সকলের সঙ্গে ভাগ করে নিয়েছেন
আস্থা ও উৎসাহের মাধ্যমে সংস্কার
নতুনদিল্লি, ২২শে জুন, ২০২১
প্রধানমন্ত্রী শ্রী নরেন্দ্র মোদী আজ তাঁর ব্লগের একটি লেখা সকলের সঙ্গে ভাগ করে নিয়েছেন। কোভিডের সময় সংস্কার, কেন্দ্র-রাজ্য অংশীদারী, উদ্ভাবনী নীতি নিয়ে প্রধানমন্ত্রী তাঁর ভাবনা লিঙ্কডইন প্ল্যাটফর্মে তুলে ধরেছেন।
এক ট্যুইট বার্তায় প্রধানমন্ত্রী বলেছেন,” আস্থা ও উৎসাহের মাধ্যমে সংস্কার...... কেন্দ্র-রাজ্য অংশীদারিত্বের ভাবনায় কোভিড-১৯এর সময় উদ্ভাবনী নীতি নিয়ে @LinkedIn-এ লিখেছি।“
https://www.linkedin.com/pulse/reforms-conviction-incentives-narendra-modi/?published=t
CG/CB/
(
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর-পূর্বাঞ্চল উন্নয়ন মন্ত্রক ৯০ কোটি টাকার ৪১টি প্রকল্প অনুমোদন করেছে : ইতোমধ্যে পার্বত্য অঞ্চল উন্নয়ন কর্মসূচির আওতায় ১৩ কোটি ১৫ লক্ষ টাকার ১০টি প্রকল্পের কাজ শেষ হয়েছে
নয়াদিল্লি, ২৭ মার্চ, ২০২৩
উত্তর-পূর্বাঞ্চল উন্নয়ন মন্ত্রক ২০১৮-১৯ এবং ২০১৯-২০ অর্থবর্ষে পার্বত্য অঞ্চল উন্নয়ন কর্মসূচির আওতায় ৯০ কোটি টাকার ৪১টি প্রকল্প অনুমোদন করেছে। এই প্রকল্পগুলি মণিপুর জেলার তামেংলং ও নোনে জেলায়  বাস্তবায়িত হচ্ছে। প্রকল্পগুলি বাস্তবায়নের ফলে এই দুই জেলার আদিবাসী সহ সংশ্লিষ্ট সকলে উপকৃত হবেন।
লোকসভায় আজ এক প্রশ্নের লিখিত জবাবে এই তথ্য জানিয়েছেন উত্তর-পূর্বাঞ্চল উন্নয়ন মন্ত্রী শ্রী জি কিষাণ রেড্ডি।
(PG/CB/DM